Studentorkester

Et studentorkester, ofte stavet studentorchester, er et orkester ved en høyskole eller et universitet som utøver studentmusikk. Studentorkestre finnes først og fremst i Norge og Sverige, men eksisterer og i Finland og Tyskland. Norske studentorkestre har typisk en tradisjonell korpsbesetning som utgangspunkt, men kan gjerne også inkludere instrumenter som fioliner, gitarer, trekkspill, og tangentinstrumenter. Den svenske studentorkesterorganisasjonen Riks-SMASK definerer studentmusikk som «En humoristisk respektlös form av musikutövning, oftast framförd i akademiska sammanhang, där den fulla spelglädjen och inte nödvändigtvis den musikaliska ekvilibristiken kommer i första hand».

I Norge arrangeres Studentorkesterfestivalen S.M.A.S.H hvert semester. Hvor S.M.A.S.H avholdes går på rundgang mellom orkestrene.

 Besetning 
Mange av utøverne har bakgrunn fra korps, og spiller typiske korpsinstrumenter som trompet, klarinett, saksofon, trombone og tuba, men det har også forekommet innslag av andre instrumenter, som fiolin, haglegevær,"Politiet tok instrument fra korps" NRK (18. mai 2011) hageslange, synthesizer, munnharpe, trommemaskin med flere.

 Musikalsk kvalitet og stil 
Utøvere av studentmusikk er ikke virtuoser på sine instrumenter, selv om det finnes unntak. Noen orkestre sier at man ikke trenger noen forkunnskaper for å delta. Dette varierer fra orkester til orkester. Som alt annet i et studentorkester varierer ambisjonsnivået med at medlemmer byttes ut.

 Rekorder 
Studentorkestere har endel ganger satt rekorder, som for eksempel innen hurtigspilling av marsjer.  Strindens Promenadeorkester hevder å inneha rekorden på Stars and Stripes med tiden 0:50.6, satt under Uka 99, mot normaltid mellom 3:30 og 3:50."Strindens Promenadeorkester - Historie"  I to tilfeller har rekorder blitt tatt inn i Guinness Rekordbok: Berseblesten satte norgesrekord i å spille dypt 11. oktober 1991 i Fosdalens Bergverk i Malm i Trøndelag, 1153 meter under bakkenivå, og Jan Otto Reberg i Ohmp & Blæds satte verdensrekord i tubaspilling med 75 timer og 40 minutter den 21. oktober 1985.«I 75 timer og 40 minutter, fra 18. til 21. oktober 1985, spilte Jan Otto Reberg på sin tuba.  Reberg er ellers medlem av studentorkesteret «Ohmp & Blæds» ved Agder Ingeniør- og Distriktshøgskole» Guinness Rekordbok side 166 (1987)

 Studentorkestre i Norge 

 Bergen 
 Direksjonsmusikken
 Force Marsjør Juzz-Band
 Medisinsk Blæse- og Spadserensemble
 Musikselskabet Larmonien
 Teknolikken

 Trondheim 
 Dei Taktlause
Medicinsk Selskabs Orchester
 Strindens Promenade Orchester
 TapHel & Toddy
 Berseblæsten
 Dragern
Studentorchesteret Den Ohmske Motstanden

 Oslo 
 Studentorchesteret Biørneblæs
 Blindern Haarn oc Blaese Orchaester
 Corpsus Juris
 Medicinsk Paradeorchester

 Tromsø 
 Ompagniet

 Ås 
 Åsblæsten
 Corpus Luteum

 Kristiansand 
 Spadser & Blæse-Ensembelet

 Referanser 

Kategori:Studentkultur i Norge